**Открытй урок**

**по чеченскому языку в 3 «А» классе**

**тема: Текст**

**учитель: Салманова М.Р.**



**1алашо:** Берийн къамелах, текстах , дашах ,предложених болу хаамаш карлабахар , т1еч1аг1бар. Ойлаяр , тидамбар кхиор.

**Билгалбаьхна кхиамаш**: Берашна 1емар ду текст предложенешка екъа , х1ора декъана ц1е тилла.Берашна 1емар ду текст а , предложении талла, предложенеш х1итто , уьш д1аязъян. Берашна 1емар ду предложенеш текст вовшех къасто; дешан , предложенин башхаллаш а евзар ю. Берашна 1емар ду предложенеш йозанехь нийса билгалъяха. Берашна 1емар ду учебникаца болх бан. Нохчийн матте безам кхоллалур бу берийн..

**Урок д1аяхьар.**

1. **Орг.момент**

Де дика хийла шу массера! Тахана вайн нохчийн меттан урок ю.

Бераш, хьовсийша оцу малхе, и белабелла бу, цо массарна йовхо ло. Х1инца и малх санна дела а лой вовше хьовсал. Ишта хазахетарца д1айолор ю вай вайн урок.

**2. Урокан кхайкхам**

Ш.Арсанукаевн дешнаш ду:

«Йист йоцу х1орд санна

Бу хьуна шорта

Ша хууш волчунна

Вайн нохчийн мотт»

**Ненан мотт бохург иза доккха х1ума ду. Вайн халкъана кица ду-кх: «Мотт бу – къам ду, мотт бац- къам дац».**

Оцу дешнех шу муха кхийтира, бераш? (берийн жоьпаш) Меттан сий айъада г1ерташ къа хьоьгуш говзанчаш бу, иштта яздархой а бу. Нохчийн мотт буьйцуш хилча иза муха бийца беза?(берийн жоьпаш)

Х1инца хуур ду вайна, аша иза муха буьйцур бу.

1. **Фронтальни хаттарш**

- Яханчу урокехь стенах лаьцна дийцира вай? –Х1ун урокан ц1е яра?

- Муьлха коьрта меженаш евза шуна?

- Муха хуьлу предложенеш?

1. **Ц1ера болх таллар**
2. **1алашо йовзийтар**

(слайд) СТ,ТЕК

Кагделла дош нисде.Муьлха дош хили шун? (Текст)

— Вайн урокан **тема «Текст» ю.**

— ХIокху урокехь вайна хуур ду текст стенах олу, цуьнан тема бохург хIун ду, цунна цIе муха туьллу, муьлхачу дакъойх лаьтта текст.

— Стенах олу текст?

— Цунах кхетархьама вай цхьа ши тоба предложенеш толлур ю.

**Слайд:**

**1)**ТIекхечи гуьйре.

Сан йишас бедарш тоьгу.

Олхазарша эшарш лоькху.

**2)**Седа гIалахь ехаш ю.

Иза кхоалгIачу классехь доьшуш ю.

Аьхка йоI шен денана йолчу юьрта йоьду.

Седас гIо до шен бабина.

— Хьалхарчу тобанехь предложенеш вовше маьIница йозуш яц, ткъа шолгIачу тобанера предложенеш маьIница йоьзна ю.

— Хьалхарчу предложенехь вайна йоI евза, шолгIачу предложенехь иза массалгIачу классехь ю хаьа, кхоалгIачу предложенино гойту иза аьхка денана йолчу яхар, йоьалгIачо – цо шен денанна гIо дар.

— Цундела, шолгIачу тобанера предложенеш текст ю ала йиш ю вай.

**Слайд:**

**Текст – иза маьIница вовшах йозаелла шиъ я масех предложени ю.**

— ХIокху предложенеш юкъара текст хIотто йиш ерш схьалохур ю вай.

**Слайд**:

**1) Жимачу Iелин кIеза дайнера.**

**2) ЦIеххьана догIа доладелира.**

**3) КIанта дукха лийхира иза, амма ца карийра.**

**4) ЧIегIардигаш бовхачу махка дIадахана.**

**5) Халахетта, вилхира иза.**

— Кхузахь маьIница йозуш ю хIара предложенеш:

**Слайд: (Нийса жоп)**

**1) Жимачу Iелин кIеза дайнера.**

**3) КIанта дукха лийхира иза, амма ца карийра.**

**5) Халахетта, вилхира иза.**

**(т1ера схьаязайо)**

**Тийна 1ачу берашна карточкшана т1ехь бан болх ло.**

**— Цундела, хIара жима текст ю ала йиш ю вай.**

-Текстан тема а хуьлу. Цунна цIе тилла а мега.

**Слайд:**

**— Текстан тема – иза текстехь шех лаьцна дуьйцург ду.**

**Шардар № 127 , аг1о 66**

**4. Сада1аран миноташ.**

***Вай яздира, яздира,***

***Куьйган п1елгаш к1адделира.***

***Вай жимма садо1ур ду,***

***Т1аккха юха а яздийр ду.***

— Йоьшур ю вай текст:

**СЛАЙД:**

**Суна чIогIа цициган кIорни езара. Сан йишас еара сунна иза ша балхара цIа йогIуш.**

**КIорни чIогIа хаза яра, кIайн-Iаьржа а йолуш. Цуьнан кегий тIодаш а, месала кIайн цIога а дара.**

**Суна чIогIа деза сайн цициган кIорни. Цуьнца ловзуш самукъадолу сан. Аса Iалашдо иза.**

 →

— Текстехь цициган кIорних лаьцна дуьйцу, цундела вай ала йиш ю, иза цуьнан тема ю.

— Текстан темига я текстехь дуьйцучуьнга хьаьжжина цунна цIе тилла а мегар ду.

Масала: вай текстан цIе «**Цициган кIорни»** ала мегар ду.

— ХIара текст маьIница кхаа декъе екъало:

Слайд:

**Суна чIогIа цициган кIорни езара.**

**Сан йишас еара суна иза ша балхара цIа йогIуш.**

**—**ХIокху декъехь вайна хаам бо. (ХIун хилла?)

(Слайд)

**КIорни чIогIа хаза яра, кIайн-Iаьржа а йолуш. Цуьнан кегий тIодаш а, месала кIайн цIога а дара.**

— ШолгIачу декъехь суртхIоттор гойту (Муха? Муьлха?)

Слайд:

**Суна чIогIа деза сайн цициган кIорни. Цуьнца ловзуш самукъадолу сан. Аса Iалашдо иза.**

— КхоалгIачу декъехь – ойлаяр (ХIунда?)

— ХIора дакъа керла ойла гойтуш ду. Цунах абзац олу. Иза цIечу могIанца яздо.

Слайд:

— Вай нийса хIоттийначу текстехь дIадолор а, коьрта дакъа а, дерзор а хир ду.

— Кхин а цхьаьна текстан масаллин тIехь хьовсур ду вай цуьнга.

Слайд:

**Була хьуьнан дийнат, акха хьайба ду.**

**Цо буц юу. ДегIана йоккха, зоьртала хуьлу иза. Цунна тIехь буькъа тIаргIа бу.**

**Цундела Iай шел ца ло була. Барзаха, кхечу экханах а ца кхоьру иза.**

— Хьалхарчу декъехь вайна довзуьйту акха дийнат. Иза текстан дIадолор ду,

хаам бу.

— ШолгIачу-коьртачу декъехь –вайна цуьнан сурт хIоттадо.

— КхоалгIачу декъехь – дерзорехь – вайн ойлаерзайо. Авторо шена ала луург дерриге а аьлла хилар гойту.

1. **Рефлекси.**

**Уроках кхетанчо – малх гойту, кхин а т1аьхьакхиа везачо – бутт гойту, уроках ца кхетанчо – марх гойту.**

-Х1ун керланиг хии шуна урокехь? — ХIокху урокехь вайна Iеми текст муха хIоттайо, муьлхачу дакъойх лаьтта,

цуьнан тема билгалъяккха а, текстана цIе тилла а.

**7. Жам1 дар.**

-Стенах лаьцна дийцира вай урокехь?

**8. Ц1ахь бан болх балар.**

**Шардар №130, аг1о 67.**